《游喷玉岩》
明代·甘学

息履岩头再振衣，千秋回首忆同谁。水声不似当年响，石壁犹同去日诗。

野老扫苔惊客暮，山花催鸟报春迟。未知真隐归何处，斜照阑干半谢时。

作者简介：甘学，字千盘，号二盘子。顺德人。弃举子业，入西樵，从湛若水游，主四峰玉泉，称玉泉甘子。霍韬尝具本荐于朝。清咸丰《顺德县志》卷二三有传。